CELEX: 22009D0107
Language: sk
Date: 2009-10-22 00:00:00
Title: Rozhodnutie Spoločného výboru EHP č. 107/2009 z  22. októbra 2009 , ktorým sa mení a dopĺňa príloha XI (Telekomunikačné služby) k Dohode o EHP

17.12.2009   
            
            
               SK
            
            
               Úradný vestník Európskej únie
            
            
               L 334/4
            
         
      ROZHODNUTIE SPOLOČNÉHO VÝBORU EHP
   č. 107/2009
   z 22. októbra 2009,
   ktorým sa mení a dopĺňa príloha XI (Telekomunikačné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 96/2009 z 25. septembra 2009 (1).
            
         
               (2)
            
            
               Nariadenie Európskeho parlamentu a Rady (ES) č. 544/2009 z 18. júna 2009, ktorým sa mení a dopĺňa nariadenie (ES) č. 717/2007 o roamingu vo verejných mobilných telefónnych sieťach v rámci Spoločenstva, a smernica 2002/21/ES o spoločnom regulačnom rámci pre elektronické komunikačné siete a služby (2) sa majú začleniť do dohody,
            
         ROZHODOL TAKTO:
   Článok 1
   Príloha XI k dohode sa mení a dopĺňa takto:
   
               1.
            
            
               Do bodu 5cu [nariadenie Európskeho parlamentu a Rady (ES) č. 717/2007] sa dopĺňa tento text:
               „zmenené a doplnené týmto právnym predpisom:
               
                           —
                        
                        
                           
                              32009 R 0544: nariadenie Európskeho parlamentu a Rady (ES) č. 544/2009 z 18. júna 2009 (Ú. v. EÚ L 167, 29.6.2009, s. 12).
                           Ustanovenia nariadenia sa na účely tejto dohody vykladajú s týmito úpravami:
                           Do článku 1 ods. 4 sa dopĺňajú tieto pododseky:
                           
                              ‚Vzhľadom na to, že Európska centrálna banka neuverejnila vyjadrenie výmenného kurzu eura k islandskej korune k dátumu nadobudnutia účinnosti rozhodnutia Spoločného výboru č. 107/2009, ktorým sa začleňuje toto nariadenie do Dohody o EHP, uplatňuje sa výmenný kurz uverejnený v daný deň Islandskou národnou bankou.
                              Na účely následných znížení obmedzení ustanovených v článku 3 ods. 2 a článku 4 ods. 2 sa uplatňujú referenčné výmenné kurzy, na základe ktorých sa stanovujú revidované hodnoty. Vzhľadom na to, že v prípade islandskej koruny chýba príslušný výmenný kurz uverejnený Európskou centrálnou bankou, jej referenčné výmenné kurzy budú tie, ktoré uverejní Islandská národná banka jeden mesiac pred dátumom, od ktorého sa revidované hodnoty uplatňujú.‘ “
                           
                        
                     
         
               2.
            
            
               Do bodu 5cl (smernica Európskeho parlamentu a Rady 2002/21/ES) sa dopĺňa táto zarážka:
               
                           „—
                        
                        
                           
                              32009 R 0544: nariadenie Európskeho parlamentu a Rady (ES) č. 544/2009 z 18. júna 2009 (Ú. v. EÚ L 167, 29.6.2009, s. 12).“
                        
                     
         Článok 2
   Znenie nariadenia (ES) č. 544/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. októbra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. októbra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 304, 19.11.2009, s. 8.
   
      (2)  Ú. v. EÚ L 167, 29.6.2009, s. 12.
   
      (3)  Ústavné požiadavky boli oznámené.